

Dječji vrtić Botinec; Zlatareva zlata 67, Zagreb; Tel: 01/65450905, Fax:01/65450339

e-mail: [vrtic-botinec@zagreb.hr](mailto:vrtic-botinec@zagreb.hr), web: [www.vrtic-botinec.zagreb.hr](http://www.vrtic-botinec.zagreb.hr)

**STRUČNI SKUP: STRUČNO-METODIČKA PRIPREMA ZA POLAGANJE STRUČNOG ISPITA (18.10.2017.)**

**MJESTO ODRŽAVANJA: DJEČJI VRTIĆ GRIGORA VITEZA**

**SAŽETAK RADIONICE**

**NAZIV RADIONICE:** Uloga pripravnika, mentora i pedagoga u procesu uvođenja pripravnika u odgojno-obrazovni rad

**NOSITELJI / PREDAVAČI:** Mirjana Malagić, odgojitelj savjetnik i Tea Babić, pedagog

**CILJ**: Osnažiti sudionike u obavljanju njihove uloge (mentora i pripravnika) kroz osvještavanje potencijalnih poteškoća i utvrđivanje obostranih očekivanja tijekom trajanja pripravničkog staža

**MATERIJALI:** liste očekivanja i poteškoća, olovke

**UVODNI DIO (5 min):**

Predstavljanje predavača i upoznavanje sudionika (utvrđivanje faze stažiranja o čijem će ishodu ovisiti daljnji tijek radionice)

**GLAVNI DIO (45 min):**

1. Prikaz iskustva iz prakse Dječjeg vrtića Botinec (pristup kolektiva u procesu uvođenja odgojitelja pripravnika u samostalan rad s naglaskom na timski rad) – 15 min

* Uloga mentora (priprema za rad s pripravnikom, određivanje prioritetnih obveza ovisno o fazi i periodu početka stažiranja, upoznavanje/praćenje pripravnika i određivanje prioritetnih zadaća ovisno detektiranju i iskazivanju jačih/“slabijih“ strana pripravnika, ostvarivanje mogućnosti suradnje pripravnika s drugim odgojiteljima i njegovo uključivanje u proces odgojno-obrazovnog djelovanja vrtića (tandemski timovi, timovi objekata), suradnja s pedagogom (organizacija rada, „otvorena vrata“ za izgradnju kvalitetne komunikacije i povjerenja, praćenje pripravnika)).
* Uloga pedagoga (upoznavanje sudionika s očekivanjima vrtića – suradnja s ravnateljem, prikaz etapnog praćenja - pedagoško-instruktivni uvidi („blic“ i cjelodnevni), rad na kvalitetnom vođenju dnevnika i izradi portfolija, kontinuirane refleksije, individualni rad, važnost kvalitetne komunikacije mentor-pripravnik-pedagog (situacije, problemi, nesigurnosti, nedoumice), uključivanje u tim mladih odgojitelja)

1. Interaktivni dio – određivanje očekivanja sudionika (mentora i pripravnika) i potencijalnih poteškoća/problema tijekom pripravničkog staža – 30 min

* Za ispunjavanje liste očekivanja i potencijalnih poteškoća (individualno) sudionici će imati 10 min nakon čega slijedi razmjena iskustva i rasprava u trajanju od 20 min. Svrha rasprave jest osvijestiti sličnosti/razlike u očekivanjima koje u konačnici utječu na preveniranje potencijalnih problema tijekom pripravničkog staža

**ZAVRŠNI DIO (10 min)**:

* Rezimiranje rasprave – isticanje ključnih točaka i cilja radionice
* Podjela evaluacijskih lista